INSTRUCȚIUNI PENTRU COMPLETAREA 
FORMULARULUI DIGITAL DE INTRARE ÎN ROMÂNIA


Persoanele care intră în țară vor avea, începând cu 20 decembrie 2021, obligația de a completa formularul digital la intrarea în țară în platforma https://plf.gov.ro. 

Interfața aplicației este intuitivă, iar completarea formularului se realizează respectând următorii pași:

1. Autentificare în aplicația https://plf.gov.ro ,pe baza unei adrese de e-mail.
2. Dacă e-mail-ul este valid, sistemul informatic trimite un link, care după accesare va direcționa utilizatorul în pagina principală a platformei.
3. Se accesează butonul verde „Formular nou”.
4. Se alege tipul actului de identitate în baza căruia solicitantul intră în țară:
– CNP pentru cei care dețin carte de identitate românească;
– Pașaport/Act de identitate pentru cei care nu dețin carte de identitate românească.
5. Cetățenii români care selectează „CNP” introduc în câmpurile obligatorii: codul numeric personal, numele și prenumele. Persoanele care selectează „Pașaport/Act de identitate” introduc țara care a eliberat documentul de identitate, numărul acestuia, respectiv numele și prenumele titularului.
6. Se selectează țara de plecare și data începerii călătoriei, precum și punctul în care se face trecerea frontierei în România.
7. Se introduce adresa de destinație.
8. Se completează numărul de telefon la care persoana poate fi contactatată pe perioada șederii în România. 
[bookmark: _Hlk90457263]9. Se selectează modul de călătorie – autoturism, tren, autocar, avion sau vapor și se introduc toate datele necesare, în funcție de tipul de transport. Aceste informații se regăsesc pe biletele de călătorie.
10. Se indică o persoană de contact în caz de urgență.
11. Se adaugă țările vizitate anterior, inclusiv cele tranzitate pe timpul călătoriei. 
12. Se completează datele minorilor care însoțesc persoana, dacă este cazul.
13. Se bifează acordul privind prelucrarea datelor personale de către autoritățile competente și luarea la cunoștință a prevederile legislației în vigoare.
[bookmark: _Hlk90457793]14. La final, se apasă butonul verde „Salvează”, iar aplicația va genera formularul digital de intrare în România. Din meniul „Listă formulare”, se pot vizualiza toate formularele completate la intrarea în țara noastră, în ultimele 15 zile.

